Den Nord-Cimbriske Tilskuer, 1833-09-08
Politiske Efterretninger. Portugal. Med Dampskibet African, som havde forladt Lissabon den 17de August, skal i Følge Bladet Globe være indløbet følgende i visse Henseender modsigende Efterretninger. Jndtil ovennævnte Dato vare Dom Miguels Stridskræfter ikke rykkede længere frem, end til Combra og beløb sig ikke til mere end 16,000 Md. Men Marskal Bourmont skal være kjed af Overbefalingen, og hans Tropper saa modløse, at det skal være meget tvivlsomt om de vove at nærme sig Hovedstaden. Hertugen af Terceira stod med en betydelig Magt i Villafranca, Omkring Lissabon vare Forskandsninger opkastede, og Alt beredt til at modtage Fienden paa det kraftigste, Hovedstadens Tilstand var i det Hele rolig, og Regjeringen vandt daglig mere i Populairitet. Lord Willian Rusel har den 15de August allerede overrakt sit Creditiv til Donna Marias Regentskab. Admiral Parker havde erholdt befaling til i Nødstilfælde at Hovedstaden skulle blive angreben, at land sætte Marinsoldaterne fra sin Flaade for at assistere Dom Pedro, og altsaa have Miguellisterne ingen Udsigt til igjen at kunne indtage Lissabon, hvor de blot kunne anrette Skade. Fornævnte Vlad melder ogsaa fra Oporto, at Besætningen der, havde gjort et hæftigt Udfald, og fordrevet Miguellisterne fra deres Batterier, som var indrømmet Dom Pedros Tropper; og en senere indløben Efterretning melder under 18de August, at den miguellistiske Magt ved Oporto, var bleven angreben af General Saldanha og total slagen. Miguellisternes Tab anslaas til 400 Døde og 300 Fangne, og Besætningens Tab til 100 Mand Døde og Saarede. J en senere Beretning hedder det, at General Saldanhas Angreb skal have kostet Miguellisterne 1000 Md. Den 20de stod selv ikke den mindste Deel af Miguellisternes Armee for Oporto; det var den 16de at de fiendtlige Tropper havde sat Jld paa nogle Pakhuse i Villanova, hvorpaa de engelske Krigsskibe havde landsat endeel Søsoldater for at beskytte engelsk Eiendom. Jfølge en Forordning af Dom Pedro, blive de Cortes indkaldte til Møde, og Valgene skulle tage deres Begyndelse den 1ste October; de skulle befatte sig med mange vigtige Gjenstande, især med Regentskabets Jndsættelse. En anden Forordning ophæver alle Klostere i Portugal hvori der befinde sig mindre end 12 Munke eller Nonner, de der modsætte sig denne Beslutning erklæres for Oprørere. Fra Madrid meldes, at hver eeneste Dag gaae der portugisiske Tropper over den spanske Grændse, saaledes havde den 10de August ved Orense nogle Tropps=Afdelinger nærmet sig Grændsen, hvilke ikke vilde lade sig afvæbne; hvorved det mellem det spanske 15de Regiment og disse kom til en Fægtning, hvori Miguellisterne tabte flere Døde og Saarede, og bleve omsidder nødte til at aflevere deres Vaaben. Den spanske Jnfant Don Carlos befandt sig i Valencia, en Stad paa den portugisiske Grændse; han ville ufortøvet seile ned af Floden til Vige, for at indskibe sig paa Linieskibet, Soberano, som skulle bringe ham til Ci fra Vecchia; General Morillo har faaet Ordre til at paasee at dette skeer. Biskoppen og Ærkebispen af Brage, vare paa deres Flugt til Engeland ankomne med et Dampskib til Corunna, og den pavelige Runtius i Lissabon, Cardinal Giustiniani, var med en heel Deel Jesuitter ankomne til Genua, der alle vare forviste fra Portugal. Fra Stockholm meldes officiel, at Hr. Kantsow har af Regjeringen faaet Befaling til at begive sig til Lissabon, for der at overtage sin Post, som kongelig svensk og norsk Chare d'Affaires hos Hs. M. Dronning Donna Marias Regjering.